Noverint universi presentem paginam inspecturi, quod ego Beatrix, comitissa Cabilonensis, cartam de Paredo et de Tolono et de appendiciis eorum, quam pater meus fecit et sigillo suo munivit, laudavi et concessi, meque eam inviolabiliter observaturam tactis sacrosanctis evangeliis juravi, et istam presentem cartam meo nomine feci ad formam predicte carte patris mei, que talis est: «Quoniam, etc.» Ut autem hec rata et inconcussa perpetuis temporibus permaneant, ego Beatrix, comitissa Cabilonensis, presentem cartam sigilli mei appositione confirmavi. Actum est hoc anno incarnationis Dominice millesimo ducentesimo quinto, coram hiis testibus: domno Hugone, Autisiodorense episcopo, Hunbaldo, Eustachio, Zacaria, Milone, canonicis Autisiodorensibus; Stephano de Castello de Montana, Bernardo de Calvo Monte, et Guicardo, filio ejus; Rainaldo Dalmacio, Hugone de Digonia, et Guicardo fratre ejus; Hugone de Petra Campi, et Guicardo, filio ejus; Guicardo de Sancto Albano, Willelmo de Sancto Albano, Radulfo de Marniaco, Hugone de Puleio, Bernardo Gerini, magistro Stephano de Bosco, Roberto capellano de Martiniaco.